Blue text on a black background

Description automatically generated with medium confidence*2024 m. kovo 12 d.*

*Pranešimas žiniasklaidai*

**Naujo HBO serialo „Merginos autobuse“ premjera: pirmos dvi serijos jau kovo 14 d.**

**HBO pristato naują draminį serialą „Merginos autobuse“, kuris žiūrovus kviečia į JAV prezidento rinkimų kampaniją kartu su keturiomis jaunomis žurnalistėmis. Merginos – keturios skirtingos asmenybės, kurios skiriasi ne tik savo charakteriais, bet ir žurnalistinio darbo stiliais. Pirmas dvi serialo serijas žiūrovai galės išvysti jau šį ketvirtadienį, kovo 14 d., per HBO „Telia Play“ platformoje ir „Go3“ televizijoje.**

Serialo siužeto centre – žurnalistė Sadie McCarthy, kuri romantizuoja praėjusių politinių rinkimų reportažus ir palieka visą savo asmeninį gyvenimą tam, kad galėtų rašyti publikacijas laikraščiui apie kandidatą į prezidentus. Sadie prisijungia prie darbo su rinkimų kampanija ir ilgainiui suartėja su trimis savo konkurentėmis – Greise, Lola ir Kimberlyn. Nepaisant jų skirtumų, merginos tampa tarsi šeima, kuri stebi didžiausią muilo operą šalyje – kovą dėl Baltųjų rūmų.

Serialo personažus kuria Melissa Benoist, Carla Gugino, Natasha Behnam, Christina Elmore, Brandonas Scottas, Griffinas Dunne, Markas Consuelos ir Scottas Foley.

Vykdomosios prodiuserės Amy Chozick ir Julie Plec įkvėpimo siužetui sėmėsi iš savo patirties, kai A. Chozick dirbo rinkimų kampanijos autobuse. Taip pat serialo kūrybinėje grupėje – Rina Mimoun, Gregas Berlanti, Sarah Schestechter, Leigh London Redman ir Marcosas Siega. Pirmąjį epizodą prodiusavo ir režisavo Jesse Peretz.

Pirmų dviejų serialo „Merginos autobuse“ serijų premjera – kovo 14 d., o likusieji 8 epizodai pasirodys per HBO „Telia Play“ platformoje ir „Go3“ televizijoje kas savaitę iki gegužės 9 dienos.

**Apie „Warner Bros. Discovery“:**

„Warner Bros. Discovery“ („Nasdaq“: WBD) yra lyderiaujanti pasaulinė žiniasklaidos ir pramogų bendrovė, užsiimanti aukštos kokybės televizijos serialų ir filmų kūrimu bei jų transliavimu televizijoje, interneto platformose ir kine. Bendrovės prekės ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „discovery+“, „CNN“, „DC“, „Eurosport“, „HBO“, „Max“, „HGTV“, „Food Network“, „OWN“, „Investigation Discovery“, „TLC“, „Magnolia Network“, „TNT“, „TBS“, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Film Group“, „Warner Bros. Television Group“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite [www.wbd.com](http://www.wbd.com)

**Apie HBO:**

HBO yra vienas labiausiai gerbiamų ir novatoriškiausių pramogų prekių ženklų pasaulyje, siūlantis kultines, apdovanojimus pelniusias programas per HBO televizijos kanalus ir srautinio transliavimo platformą „Max“, kuri 2023 m. gegužės 23 d. pradėjo veikti JAV. „Warner Bros. Discovery“ priklausantis HBO siūlo platų vaizdo turinio asortimentą, kuriame – ir naujausi gerbėjų pamėgti serialai „Paskutinieji mūsiškiai“, „Drakono namai“, „Baltasis lotosas“, „Euforija“, „Baris“ ir „Palikimas“, ir kultiniais tapę pavadinimai, tokie kaip „Sostų karai“, „Sopranai: mafijos kronika“, „Seksas ir miestas“, „Karo vilkai. Desantininkai“ ir „Blakė“.